ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
COM(93) 462 τελικό 
Βρυξέλλες, 29 Οκτωβρίου 1993 
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ 
σχειικά με το 
ΠΡΟΓΡΑΜΜΑ ΔΡΑΣΗΣ 
ΓΙΑ ΤΗΝ ΕΝΘΑΡΡΥΝΣΗ ΤΗΣ 
ΕΥΡΩΠΑΪΚΗΣ ΟΠΤΙΚΟΑΚΟΥΣΤΙΚΗΣ 
ΒΙΟΜΗΧΑΝΙΑΣ 
"MEDIA" 
1991 - 1995 
Πρόταση 
ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
που τροποποιεί την απόφαση 9 0/6 85/ΕΟΚ 
για την εφαρμογή προγράμματος δράσης για την ενθάρρυνση 
της ανάπτυξης της ευρωπαϊκής οπτικοακουστικής Βιομηχανίας (MEDIA) 
(1991 - 1995) 
(υποβληθείσα από την Επιτροπή) 
-A-
ΠΕΡΙΕΧΟΜΕΝΑ 
1. - ΠΡΟΟΙΜΙΟ 
2. - ΓΕΝΙΚΗ ΕΚΘΕΣΗ ΤΗΣ ΑΞΙΟΛΟΓΗΣΗΣ ΤΟΥ ΠΡΟΓΡΑΜΜΑΤΟΣ MEDIA 
2.1. - Ενέργειες για τις βιομηχανικές διαρθρώσεις 
2.1.1.- Δημιουργία διασυνοριακών διαρθρώσεων 
2.1.2.- Εξισορρόπηση των διαρθρώσεων της αγοράς 
2.1.3.- Δημιουργία νέων διαρθρώσεων χρηματοδότησης 
2.1.4.- Υποστήριξη της διαρθρωτικής συνοχής της 
οπτικοακουστικής αλυσ ίδας 
2.2. - Ενέργειες στους βιομηχανικούς τομείς 
2.2.1. - Έκταση των ενεργειών 
2.2.2. - Ποιότητα των ενεργειών 
2.2.3. - Καταλληλότητα των ενεργειών 
2.2.4. - Επιπτώσεις των ενεργειών στους διάφορους τομείς 
2.3. - Επίδραση του οικονομικού πλαισίου 
3. - ΔΙΑΘΕΣΗ ΤΩΝ ΠΙΣΤΩΣΕΩΝ ΤΟΥ ΠΡΟΫΠΟΛΟΓΙΣΜΟΥ ΓΙΑ ΤΟ ΠΡΟΓΡΑΜΜΑ MEDIA 
4. - ΣΥΝΕΡΓΑΣΙΑ ΜΕ ΤΙΣ ΤΡΙΤΕΣ ΧΩΡΕΣ ΚΑΙ ME TO EUREKA ΟΠΤΙΚΟΑΚΟΥΣΤΙΚΗΣ 
4.1. - Γενικό πλαίσιο 
4.1.1. - Χώρες του Ευρωπαϊκού Οικονομικού Χώρου 
4.1.2. - Ευρωπαϊκές συμφωνίες 
4.1.3. - Διμερές πλαίσιο 
4.2. - Επιπτώσεις της συμμετοχής τρίτων χωρών στη μελλοντική 
εξέλιξη του προγράμματος MEDIA 
4.3. - Συνεργασία με το EUREKA Οπτικοακουστικής 
5. - ΠΡΟΤΑΣΕΙΣ ΤΗΣ ΕΠΙΤΡΟΠΗΣ ΓΙΑ ΤΗΝ ΕΝΙΣΧΥΣΗ ΤΟΥ ΠΡΟΓΡΑΜΜΑΤΟΣ 
MEDIA 
5.1. - Κατευθύνσεις 
5.2. - Προτάσεις 
5.2.1. - Προτάσεις που επιφέρουν τροποποίηση της απόφασης 
του Συμβουλίου (90/685/ΕΟΚ) 
5.2.2. - Προσαρμογή του Προγράμματος που υπάγεται στην 
εκ ι ελεατική αρμοδιότητα της Επιτροπής 
5.2.2.1. - Διαρθρωτικές ενέργειες 
5.2.2.2. - Νέα συγκέντρωση των δραστηριοτήτων ανά τομείς 
5.2.2.3. - Έλεγχος της διαχείρισης των σχεδίων 
6. - ΓΕΝΙΚΑ ΣΥΜΠΕΡΑΣΜΑΤΑ 
- Πρόταση απόφασης του Συμβουλ ίου 
1. ΠΡΟΟΙΜΙΟ 
Στις 21 Δεκεμβρίου 1990, το Συμβούλιο εξέδωσε απόφαση (1) σχετικά 
με την εφαρμογή προγράμματος δράσης για την ενθάρρυνση της 
ανάπτυξης της Ευρωπαϊκής Οπτικοακουστικής Βιομηχανίας, που 
ονομάζεται "MEDIA" και καλύπτει την περίοδο 1991 έως 1995. 
Το άρθρο 8 της απόφασης του Συμβουλίου προβλέπει αξιολόγηση στο 
τέλος των δύο ετών εφαρμογής του προγράμματος MEDIA. Η αξιολόγηση 
αυτή πραγματοποιήθηκε από την Επιτροπή με βάση μία έκθεση 
Λογιστικού Ελέγχου που υπέβαλε μία ανεξάρτητη εταιρεία, συζητήσεις 
με τους επαγγελματικούς κύκλους και διαβουλεύσεις με τη 
συμβουλευτική επιτροπή που επικουρεί την Επιτροπή κατά την εκτέλεση 
του προγράμματος. Στις 23 Ιουλίου 1993, η Επιτροπή εξέδωσε, 
προκειμένου να την υποβάλει στο Ευρωπαϊκό Κοινοβούλιο, στο 
Συμβούλιο και στην Οικονομική και Κοινωνική Επιτροπή, ανακοίνωση 
σχετικά με την αξιολόγηση αυτή, μαζί με παρατηρήσεις 
προσανατολισμού. (2) 
Μετά τα συμπεράσματα της αξιολόγησης ακολουθεί η παρούσα πρόταση 
τροποποίησης της απόφασης της 21ης Δεκεμβρίου 1990 σκοπός της 
οποίας είναι η ενίσχυση του προγράμματος MEDIA πριν το τέλος του 
1995, όσον αφορά τα θέματα προϋπολογισμού και οργάνωσης. Για να 
τηρηθεί η αρχή της επικουρικότητας, η δράση της Κοινότητας στον 
τομέα αυτό δεν πρέπει να υποκαθιστά αλλά να συμπληρώνει τις 
ενέργειες που πραγματοποιούν οι αρμόδιες αρχές στα κράτη μέλη. 
2. ΓΕΝΙΚΗ ΕΚΘΕΣΗ ΤΗΣ ΑΞΙΟΛΟΓΗΣΗΣ ΤΟΥ ΠΡΟΓΡΑΜΜΑΤΟΣ MEDIA 
Μία σύντομη έκθεση της αξιολόγησης υπενθυμίζει τις κυριότερες τάσεις 
των συμπερασμάτων, τις οποίες κατατάσσει σε τρεις κατηγορίες: 
τη δράση του MEDIA στις γενικές διαρθρώσεις της βιομηχανίας, 
σύμφωνα με τους στόχους που καθόρισε το Συμβούλιο· 
τη δράση του MEDIA στους διάφορους τομείς της βιομηχανίας που 
υπέδειξε το Συμβούλιο· 
τέλος, την επίδραση στο MEDIA της εξέλιξης του γενικού 
οικονομικού πλαισίου. 
2.1. - Ενέργειες για τις βιομηχανικές διαρθρώσεις 
Το πρόγραμμα MEDIA υποστηρίζει την οικονομική ανάπτυξη της 
βιομηχανίας προγραμμάτων με την προοπτική του ευρωπαϊκού 
οπτικοακουστικού χώρου. Όμως, πρώτη προϋπόθεση για την 
ανάπτυξη αυτή είναι η ενίσχυση των βιομηχανικών διαρθρώσεων 
σύμφωνα με τις απαιτήσεις του νέου αυτού χώρου. 
1) Απόφαση του Συμβουλίου 90/685/ΕΟΚ που δημοσιεύθηκε στην ΕΕ των ΕΚ 
αριθ. L 380 σ. 37 - 44 (31.12.1990) 
2) COM/93/364 
- 2 -
- Σε πολλούς τομείς, το πρόγραμμα MEDIA προκάλεσε ενέργειες 
βιομηχανικής διάρθρωσης που εντάσσονται στο στόχο αυτό. Σύμφωνα με 
το Λογιστικό Έλεγχο, τα αποτελέσματα αυτών των ενεργειών είναι τα 
πιο "αισθητά" αποτελέσματα του MEDIA και θεωρούνται στοιχεία που 
υπόσχονται πολλά για το μέλλον. 
- Ανταποκρινόμενες στους βασικούς στόχους που όρισε το Συμβούλιο, οι 
διαβρωτικές ενέργειες συνίστανται κυρίως στη : 
2.1.1. - Δημιουργία διασυνοριακών διαρθρώσεων 
Για να προωθήσει τη διευρυμένη αγορά, το MEDIA δημιουργεί 
διασυνοριακές συνεργασίες μεταξύ των εθνικών φορέων του 
οπτικοακουστικού τομέα. Η συνεργασία αυτή θεωρείται ως το 
κυριότερο αποτέλεσμα του προγράμματος MEDIA για την 
αντιμετώπιση της κατάτμησης των βιομηχανιών. 
Ωστόσο, δεν είναι παρά ένα πρώτο βήμα για τη δημιουργία 
πραγματικών διακοινοτικών διαρθρώσεων. Ο ι ενώσεις 
επιχειρήσεων που έχουν μυηθεί από το MEDIA σημειώνουν ήδη 
σημαντικές αυξήσεις του κύκλου εργασιών των εταίρων που 
συμμετέχουν σ'αυτές. 
Η βούληση να γενικευθεί αυτή η βιομηχανική αναδιάρθρωση σε 
όλους τους τομείς υπάρχει. Ωστόσο, αν και είναι ζωτική για 
τον ευρωπαϊκό οπτικοακουστικό τομέα, απαιτεί κεφάλαια 
εκκίνησης τα οποία αρχίζουν να αποδίδουν σταδιακά. 
2.1.2. - Εξισορρόπηση των διαρθρώσεων της αγοράς 
Το πρόγραμμα MEDIA δίνει προτεραιότητα στις ανεξάρτητες 
εταιρείες, ιδίως στις MME, των οποίων η συνεργασία καλύπτει 
την έλλειψη μεγάλων διαρθρώσεων σε ορισμένους τομείς -
κλειδιά (πρβλ. διανομή κινηματογραφικών ταινιών). 
Συγκεκριμένα, κάνει "θετική διάκριση" υπέρ των MME που 
προέρχονται από χώρες με λιγότερο διαδεδομένους πολιτισμούς 
και γλώσσες. 
- Το μεγαλύτερο μέρος από τα μέσα του προϋπολογισμού του 
προγράμματος χορηγήθηκε στις επιχειρήσεις αυτές και τις 
ενώσεις τους. Σημειωτέον ότι παρέχεται προτεραιότητα στους 
επιχειρηματίες που παρουσιάζουν πραγματικό δυναμικό 
ανάπτυξης - τόσο σε ικανότητα καινοτομίας όσο και σε 
ανθρώπινους πόρους - ούτως ώστε να ενισχυθεί η δημιουργία 
ενός γερού βιομηχανικού ιστού. Ο Λογιστικός Έλεγχος 
τονίζει σαφώς τη σκοπιμότητα της επιλεκτικής αυτής 
πολιτικής. 
- Η υποστήριξη των MME, σήμερα, θεωρείται πολύ περισσότερο 
αναγκαία διότι οι επιχειρήσεις αυτές θίγονται ιδιαίτερα από 
την επιδείνωση των συγκυριών. Στο πλαίσιο αυτό, το MEDIA 
πρέπει να συμβάλει στη σταθεροποίηση των επισφαλών 
καταστάσεων, ιδίως για να διαφυλάξει και να αναπτύξει την 
απασχόληση σύμφωνα με τις προσπάθειες των κοινοτικών 
οργάνων στον τομέα αυτό. 
- 3 -
2.1.3. - Δημιουργία νέων διαρθρώσεων χρηματοδότησης 
- To MEDIA δεν είναι σύστημα επιδοτήσεων με κεφάλαια που 
χάνονται. Προσφέρει κεφάλαια εκκίνησης τα οποία θα 
προσελκύσουν στον οπτικοακουστικό τομέα νέους χρηματοδότες, 
υπό μορφή επενδυτικών διαρθρώσεων που θα συνδυάζουν 
εταίρους του ιδιωτικού και του δημόσιου τομέα. 
Η αξιολόγηση δείχνει ότι το αποτέλεσμα της "κινητοποίησης 
κεφαλαίων " του προγράμματος είναι σημαντικό: ήδη, το 
μερίδιο του MEDIA στο συνολικό χρηματοδοτικό μέγεθος των 
δραστηριοτήτων που δημιουργούνται από τα σχέδια 
αντιπροσωπεύει μόνο το 24%, ενώ το υπόλοιπο προέρχεται από 
συμπληρωματικές πηγές. 
Εξάλλου, αν και μετά από δύο έτη λειτουργίας ο μέσος όρος 
των επιστροφών επενδύσεων είναι ακόμα χαμηλός, σε 
ορισμένους τομείς φθάνει σχεδόν το 20%. Αυτό αποδεικνύει, 
την αποτελεσματικότητα, σε όρους αγοράς, της δημιουργίας 
διασυνοριακών διαρθρώσεων χρηματοδότησης. 
2.1.4. - Υποστήριξη της διαρθρωτικής συνοχής της οπτικοακουστικής 
αλυσ ίδας 
- Σκοπός του MEDIA είναι η γενική προσέγγιση της βιομηχανίας, 
χωρίς να θιγεί η διαρθρωτική συνοχή όλων των τομέων της 
"οπτικουακουστικής αλυσίδας". 
Η συνοχή αυτή του επιτρέπει την οικονομική και εμπορική 
παρακολούθηση των προϊόντων που δημιουργεί ο 
οπτικοακουστικός τομέας, μέσα από όλα τα στάδια εξέλιξης 
τους. 
- Ως μέσο βιομηχανικής αξιοποίησης των προγραμμάτων, στόχος 
του MEDIA είναι πράγματι να εξασφαλίσει σ'αυτά τους 
καλύτερους όρους επιτυχίας, από τη σύλληψη έως την 
εκμετάλλευση στην αγορά. Ο Λογιστικός Έλεγχος τονίζει τη 
σημασία αυτού του ρόλου αξιοποίησης, ο οποίος θα ενισχυθεί 
χάρη σε ένα σύνολο ειδικών μέσων χρηματοδοτικής, 
οικονομικής και εμπορικής προώθησης. 
Μακροπρόθεσμα, ο στόχος είναι να γίνει πιο αυτόνομη η 
βιομηχανία, λαμβανομένων υπόψη των δεσμεύσεων του 
προϋπολογισμού της Κοινότητας, ούτως ώστε οι επαγγελματίες 
- κυρίως των "μικρών" χωρών - να μπορούν να επωφελούνται 
πλήρως από τους νέους όρους που θα προσφέρει η ενιαία 
αγορά. 
2.2. - Ενέργειες στους βιομηχανικούς τομείς 
Σύμφωνα με τις υποδείξεις του Συμβουλίου, στο πλαίσιο του MEDIA 
δημιουργήθηκαν 19 σχέδια σε πέντε τομείς δράσης. 
- 4 -
Οι τομείς αυτοί αφορούν : 
- τη διανομή, εκμετάλλευση και προώθηση (οκτώ σχέδια: διανομή 
κινηματογραφικών ταινιών και εκμετάλλευση ταινιών σε αίθουσες 
κινηματογράφου· διανομή βιντεοκασετών· υποστήριξη της 
πολυγλωσσίας· ευρωπαϊκή παρουσία στις διεθνείς αγορές· διάδοση της 
ανεξάρτητης παραγωγής). 
τη βελτίωση των συνθηκών παραγωγής (επτά σχέδια: ανάπτυξη και 
προπαραγωγή έργων με υπόθεση και ντοκυμανταίρ· υποστήριξη της 
βιομηχανίας ταινιών κινούμενων σχεδίων· χρησιμοποίηση νέων 
τεχνολογιών· δημιουργία μιας δεύτερης αγοράς προγραμμάτων). 
την προώθηση των οικονομικών επενδύσεων (ένα σχέδιο: Ταμείο 
εγγυήσεων) 
την κατάρτιση των επαγγελματιών στον τομέα της οικονομικής και 
εμπορικής διαχείρισης: (δύο σχέδια: κατάρτιση νέων παραγωγών με 
κύκλους μαθημάτων μακράς διαρκείας· κατάρτιση όλων των κατηγοριών 
επαγγελματιών σε διάφορους κύκλους) 
- την ανάπτυξη του οπτικοακουστικού δυναμικού στις χώρες με λιγότερες 
δυνατό ι η ι ες ιιαραγωγής ή/και 'περιορισμένη γεωγραφική και γλωσσική 
έκταση (ένα σχέδιο). 
2.2.1. - Έκταση των ενεργειών 
Αν και, δύο χρόνια μετά τη δημιουργία του Προγράμματος, 
μπορεί να υπολογισθεί η δυνατότητα επίδρασης του στις 
γενικές διαρθρώσεις της βιομηχανίας, σε μικροοικονομικό 
επίπεδο είναι δύσκολο να γίνουν λεπτομερείς εκτιμήσεις. 
- Η οπτικοακουστική βιομηχανία εξελίσσεται στο πλαίσιο μακρών 
οικονομικών κύκλων: η ανάπτυξη ενός προϊόντος, από την 
αρχική ιδέα ώς την εμπορική εκμετάλλευση, διαρκεί πολλά 
έτη. 
Ωστόσο, μόνο από τις αρχές του 1993 λειτουργούν πλήρως όλες 
οι ενέργειες που είχε προβλέψει το Συμβούλιο για το MEDIA. 
Τα μισά από τα σχέδια δημιουργήθηκαν πρόσφατα και ορισμένα 
από αυτά βρίσκονται ακόμα σε στάδιο εκκίνησης. Τα 
χρηματοδοτικά τους μέσα ποικίλλουν σημαντικά, ανάλογα με το 
αντικείμενο τους και το επαγγελματικό τους πλαίσιο. 
Οι διαφορές τους ως προς την έκταση δεν επιτρέπουν συνεπώς 
παρά μόνο επιφυλακτικές ενδείξεις σχετικά με τα 
αποτελέσματα των τομεακών ενεργειών του MEDIA. Ωστόσο, οι 
ενδείξεις αυτές πρέπει, από τώρα, να κατευθύνουν τη σκέψη 
σε ορισμένες πτυχές της βιομηχανικής στρατηγικής. 
5 -
2.2.2. - Ποιότητα των ενεργειών 
- Η εικόνα των ενεργειών είναι γενικά θετική. Σύμφωνα με μία 
κλίμακα εκτίμησης που κατάρτισε ο ελεγκτής, δεκατέσσερα 
σχέδια στα δεκαοχτώ χαρακτηρίζονται ως "άριστα" ή "πολύ 
καλά", τρία ως "καλά" και ένα ως "ικανοποιητικό" (1). Η 
άποψη αυτή ενισχύεται από την άποψη των επαγγελματιών που 
θεωρούν το πρόγραμμα MEDIA ως "αποτελεσματικό καταλύτη για 
τη βελτίωση της ανταγωνιστικότητας της οπτικοακουστικής 
βιομηχαν ίας". 
Εν γένει, τα σχέδια κρίνονται ως κατάλληλα για να 
ανταποκριθούν στις ανάγκες της αγοράς. Τα περισσότερα από 
αυτά θεωρούνται ότι εκπληρώνουν σωστά τα καθήκοντα που τους 
έχουν ανατεθεί, στο πλαίσιο των μέσων που διαθέτουν. 
2.2.3. - Καταλληλότητα των ενεργειών 
Ωστόσο, αν και όλες οι τομεακές ενέργειες δικαιολογούνται 
από επαγγελματική άποψη, θεωρείται σκόπιμη η αναδιοργάνωση 
τους. Λόγω των περιορισμών του προϋπολογισμού του 
προγράμματος, θα ήταν χρήσιμο ένα μέρος των προσπαθειών να 
συγκεντρωθεί σε ενέργειες που τείνουν να αποκτήσουν 
προτεραιότητα όσον αφορά τη βιομηχανική στρατηγική. Μεταξύ 
των ενεργειών αυτών πρέπει να αναφερθούν όσες ανήκουν : 
- στον τομέα της προπαραγωγής (ανάπτυξη των σχεδίων 
έργων με υπόθεση, ντοκυμανταίρ, κινούμενων σχεδίων, 
προγραμμάτων που χρησιμοποιούν νέες τεχνολογίες)· 
στον τομέα της διανομής/διάδοσης/προώθησης 
(κινηματογράφος, τηλεόραση, βίντεο, πολυγλωσσία, 
διεθνείς αγορές)· 
και στον τομέα της επαγγελματικής κατάρτισης, στον 
οποίο η Επιτροπή θα αποδώσει στο εξής μεγαλύτερη 
σημασία, προκειμένου να ανταποκριθεί όσον αφορά τις 
θέσεις απασχόλησης στο δυναμικό ανάπτυξης της 
οπτικοακουστικής. 
Η ενίσχυση του προγράμματος που αναμένεται από τη 
συγκέντρωση αυτή θα πρέπει να υποστηριχθεί από την ενίσχυση 
της διαχείρισης των σχεδίων, ιδίως χάρη στη 
συστηματικότερη παρακολούθηση της λειτουργίας τους, των 
δραστηριοτήτων τους και της επίδρασης τους στην αγορά. 
(1) Το ένα από αυτά δεν μπόρεσε να ληφθεί υπόψη. 
- 6 -
2.2.4. - Επιπτώσεις των ενεργειών στους^ διάφορους τομείς 
Τα μέσα βραχυπρόθεσμης ανάλυσης δεν μπορούν να διαπιστώσουν 
σημαντικές αλλαγές στους τομείς της βιομηχανίας των 
ευρωπαίων επαγγελματιών μετά από δύο έτη. Σύμφωνα με το 
Λογιστικό Έλεγχο, οι αλλαγές αυτές θα μπορούν να 
εκτιμηθούν μόνο μετά από πέντε έως δέκα έτη. 
Ωστόσο, σε ορισμένους τομείς δραστηριότητας, 
διαπιστώνονται ήδη ορισμένες τάσεις που είναι 
ενδεικτικές των δυνατών επιπτώσεων του προγράμματος. 
Έτσι, στον τομέα του κινηματογράφου, διαπιστώνεται 
ότι τα κίνητρα που παρέχονται από το MEDIA επιτρέπουν 
την πρόσβαση του σε σημαντικό τμήμα της παραγωγής. Το 
ίδιο ισχύει για τις πρωτοβουλίες που αποσκοπούν στην 
προώθηση των ευρωπαϊκών συμπαραγωγών ταινιών για την 
τηλεόραση, της ανάπτυξης του τομέα των κινούμενων 
σχεδίων και της αξιοποίησης της οπτικοακουστικής 
κληρονομιάς για την "δεύτερη αγορά". 
Ιδιαίτερο ρόλο κατέχουν οι πρωτοβουλίες κατάρτισης που 
ανέπτυξε το MEDIA, ιδίως στον οικονομικό και εμπορικό 
τομέα, των οποίων τα αποτελέσματα, σύμφωνα με τον 
έλεγχο, είναι "πολύ υψηλά". 
Αντίθετα, σε άλλους στρατηγικούς τομείς - ιδιαίτερα στον 
τομέα βίντεο - τα μέσα που διατίθενται για το Πρόγραμμα δεν 
του επέτρεψαν, μέχρι στιγμής, να αναπτύξει επαρκείς 
δραστηριότητες ώστε να φθάσει το κρίσιμο όριο των 
παρεμβάσεων στην αγορά. 
Η επιδείνωση της οικονομικής κατάστασης επηρεάζει σημαντικά τον 
τομέα της οπτικοακουστικής και αναθέτει στο Πρόγραμμα 
δυσκολότερα καθήκοντα από αυτά που είχαν προβλεφθεί κατά τη 
δημιουργία του. 
2.3.- Επίδραση του οικονομικού πλαισίου 
Η εξέλιξη του πλαισίου αυτού γίνεται ακόμη περισσότερο αισθητή 
για την οπτικοακουστική βιομηχανία διότι αντιμετωπίζει την 
ενισχυμένη παρουσία του "εξωκοινοτικού" ανταγωνισμού. 
Η αμερικανική βιομηχανία, ιδίως, η οποία έχει θιγεί επίσης από 
την κρίση, προβαίνει σε νέα επίθεση στην ευρωπαϊκή αγορά, η 
οποία αντιπροσωπεύει πλέον γ ι'αυτήν απαραίτητο πεδίο 
εκμετάλλευσης χωρίς το οποίο δεν μπορεί να επιζήσει. Ο 
αμερικανικός κινηματογράφος είναι πλέον υποχρεωμένος να 
πραγματοποιεί πάνω από το 30% του κύκλου εργασιών του στην 
κοινοτική αγορά. Το ποσοστό αυτό ανέρχεται έως 60% για τις 
βιντεοκασέτες. Η αυξανόμενη αυτή επιθετικότητα δημιουργεί στην 
ευρωπαϊκή βιομηχανία πιέσεις τις οποίες οι MME κυρίως 
"στόχος" προτεραιότητας του MEDIA - αντιμετωπίζουν με πολύ 
δυσκολ ία. 
- 7 -
Σε ορισμένους τομείς, δεν υπάρχει καθόλου ζωτικός χώρος για 
τις MME: στη Γερμανία, π.χ., η διανομή κινηματογραφικών 
ταινιών καλύπτεται κατά 98% από τις ΗΠΑ· η διανομή ταινιών 
σε βιντεοκασέτες στο ΗΒ κατά 99% ... 
Στον τομέα της τηλεόρασης, οι προοπτικές που διαγράφονται 
είναι επίσης ανησυχητικές. Εκτός από τις πολυάριθμες 
αμερικανικές εκπομπές των ευρωπαϊκών σταθμών, ολόκληρες 
αλυσίδες υπερατλαντικής προελεύσεως τείνουν να 
εγκατασταθούν στον ευρωπαϊκό οπτικοακουστικό χώρο. 
Βέβαια, εμφανίζονται νέες τεχνολογίες, που εξαπλώνονται 
συνεχώς στον οπτικοακουστικό τομέα: τεχνικές ψηφιακές, 
διαλογικές, πολλαπλών μέσων. Ωστόσο, αυτές δε θα προσφέρουν 
στις ευρωπαϊκές MME τη δυνατότητα να αναπτύξουν πρωτότυπα 
προγράμματα. Σε όλα τα είδη λογισμικού, οι Ηνωμένες 
Πολιτείες αύξησαν κατά 50% τις εξαγωγές οπτικουακουστικών 
μέσων κατά τη διάρκεια των δύο τελευταίων ετών για να 
προετοιμάσουν τις μελλοντικές αγορές τους στην Ευρώπη. 
Η ταχεία ανάπτυξη του οπτικοακουστικού τομέα οπωσδήποτε θα 
συμβάλει στη σημαντική ανάπτυξη των βιομηχανιών, η οποία θα 
έχει θετικά αποτελέσματα για την απασχόληση. Ωστόσο, για να 
διατηρηθεί η δυνατότητα αυτή, πρέπει να δοθούν κίνητρα για 
την ενδοκοινοτική επαγγελματική συνεργασία και να 
χρησιμοποιηθούν όσο το δυνατόν περισσότερο τα πλεονεκτήματα 
που προσφέρει η μεγάλη ευρωπαϊκή αγορά. 
3. ΔΙΑΘΕΣΗ ΤΩΝ ΠΙΣΤΩΣΕΩΝ ΤΟΥ ΠΡΟΫΠΟΛΟΓΙΣΜΟΥ ΓΙΑ ΤΟ ΠΡΟΓΡΑΜΜΑ 
MEDIA 
Η απόφαση του Συμβουλίου 90/685/ΕΟΚ αναφέρει, στην τελευταία 
αιτιολογική σκέψη, το ενδεικτικό ποσό του προϋπολογισμού για την 
περίοδο 1991 έως 1995, ήτοι 200 εκατ. ECU. Ορίζει δε ότι οι ετήσιες 
χορηγήσεις θα αποφασιστούν σε συνάρτηση με τις δημοσιονομικές 
προοπτικές και εντός των ορίων των ετήσιων διαθέσιμων πιστώσεων του 
προϋπολογισμού. Εξάλλου, το άρθρο 1 καθορίζει το ποσό που κρίνεται 
αναγκαίο για το 1991 και το 1992 σε 84 εκατ. ECU. 
Το 1991 και 1992, τα ποσά που διατέθηκαν στο Πρόγραμμα, σε 
πιστώσεις αναλήψεως υποχρεώσεων, ανήλθαν σε 32,459 και 45,162 εκατ. 
ECU, ήτοι συνολικά 77,621 εκατ. ECU. Το ποσό το 1993 ανέρχεται σε 
48,822 εκατ. ECU. Το προσχέδιο προϋπολογισμού για το 1994 προβλέπει 
ποσό ύψους 49 εκατ. ECU. 
Διαπιστώνεται, σύμφωνα με τα συμπεράσματα του Λογιστικού Ελέγχου, 
ότι οι ετήσιες δημοσιονομικές ανάγκες του προγράμματος, από τη 
στιγμή που έφθασε στη φάση πλήρους εφαρμογής το 1993 (κατ' εκτέλεση 
των κατευθύνσεων που δίνονται στην απόφαση του Συμβουλίου) 
ανέρχονται σε περίπου 50 εκατ. ECU λαμβανομένου υπόψη του γενικού 
οικονομικού πλαισίου. 
- 8 -
Στο τέλος του έτους 1994, τέταρτου έτους εφαρμογής του, το 
πρόγραμμα MEDIA θα έχει στοιχίσει σε πιστώσεις αναλήψεως 
υποχρεώσεων 174,841 εκατ. ECU, από τα 2 00 εκατ. ECU που κρίθηκαν 
απαραίτητα για την εκτέλεση του Προγράμματος σε περίοδο πέντε ετών. 
Διάφορα στοιχεία εξηγούν πώς οι ετήσιες δαπάνες έχουν 
υπερβεί τον αριθμητικό μέσο όρο των 40 εκατ. ECU ανά έτος: 
Κατ'αρχάς, όπως αναφέρθηκε ήδη πιο πάνω: 
Η δύσκολη οικονομική κατάσταση που πλήττει τη βιομηχανία 
γενικά και το δίκτυο των μικρομεσαίων επιχειρήσεων 
ιδιαίτερα, που αποτελούν κυρίως τον ευρωπαϊκό 
οπτικοακουστικό τομέα. Η αύξηση του εξωευρωπαϊκού 
ανταγωνισμού ενισχύει την ένταση περισσότερο στους τομείς 
της εκμετάλλευσης και της διανομής. 
- Η ανεπάρκεια των υπολογιζόμενων επιστροφών από τις 
ενέργειες βάσει των εγκεκριμένων επενδύσεων. Από το 
Λογιστικό Έλεγχο προκύπτει ότι η φάση ανάπτυξης 
παραγωγής - εμπορίας των οπτικοακουστικών προϊόντων πρέπει 
να εκτιμηθεί σε περίοδο από πέντε έως δέκα έτη. Αυτό 
εξηγεί πώς μετά τα δύο πρώτα έτη του Προγράμματος, οι 
επιστροφές από τις επενδύσεις (που διαφέρουν μεταξύ των 
σχεδίων) δεν μπορούν ακόμα να επανατροφοδοτήσουν σημαντικά 
τον προϋπολογισμό των σχεδίων. 
- Η μαζική ανταπόκριση της βιομηχανίας στις ενέργειες του 
προγράμματος MEDIA, ιδιαίτερα στους τομείς της κατάρτισης 
και της ανάπτυξης των σχεδίων παραγωγής. 
Η ανταπόκριση αυτή είναι ενθαρρυντική στο βαθμό που ευνοεί 
τα μακροπρόθεσμα αποτελέσματα και επιτρέπει τη δράση πριν 
από το βιομηχανικό στάδιο, ούτως ώστε τα προϊόντα να είναι 
καλύτερα προσαρμοσμένα για την ευρωπαϊκή αγορά. 
Ωστόσο είχε ως αποτέλεσμα τα σχετικά σχέδια να εξαντλήσουν 
γρηγορότερα απ'ό,τι προβλεπόταν τα μέσα που προορίζονταν 
γ ι'αυτά αρχικά για περίοδο πέντε ετών. 
Η αρμόδια για τον προϋπολογισμό αρχή, αφού έλαβε υπόψη της τα 
στοιχεία αυτά, ενέκρινε ετήσια ποσά μεγαλύτερα από τον 
αριθμητικό μέσο όρο των 40 εκατ. ECU επί 5 έτη, σύμφωνα με το 
άρθρο 5 της απόφασης του Συμβουλίου. 
Εάν ληφθεί υπόψη ότι, σύμφωνα με το Λογιστικό Έλεγχο, οι 
ετήσιες ανάγκες προϋπολογισμού του προγράμματος ανέρχονται σε 
50 εκατ. ECU με τον παρόντα ρυθμό εκτέλεσης του Προγράμματος, 
το επίπεδο αυτό χρηματοδότησης θα πρέπει να διατηρηθεί έως το 
1995. Συνεπώς, ο προϋπολογισμός των 2 00 εκατ. ECU, που είχε 
κριθεί αναγκαίος στην αρχή, θα πρέπει να συμπληρωθεί από ποσό 
30 εκατ. ECU. 
- 9 -
4. ΣΥΝΕΡΓΑΣΙΑ ΜΕ ΤΙΣ ΤΡΙΤΕΣ ΧΩΡΕΣ ΚΑΙ ME TO EUREKA 
ΟΠΤΙΚΟΑΚΟΥΣΤΙΚΉΣ 
4.1. - Γενικό πλαίσιο 
Η συμμετοχή τρίτων χωρών στο πρόγραμμα MEDIA αποκτά ολοένα και 
μεγαλύτερη σημασία λαμβανομένων υπόψη των πολιτικών επιπτώσεων 
του τομέα της οπτικοακουστικής και της αύξησης των αιτήσεων εκ 
μέρους των χωρών αυτών. Η απόφαση του Συμβουλίου προβλέπει τη 
δυνατότητα συμμετοχής των τρίτων χωρών, εφόσον συγκεντρώνονται 
τρεις προϋποθέσεις (βλ. άρθρο 4 και παράρτημα II της απόφασης): 
οι χώρες αυτές θα πρέπει να είναι μέλη του EUREKA 
οπτικοακουστικής· 
πρέπει να έχουν συνάψει επίσημη συμφωνία συνεργασίας με την 
Κοινότητα η οποία να καλύπτει τον τομέα της 
οπτικοακουστικής· 
πρέπει να καταβάλουν μία χρηματική "συνεισφορά ανάλογη με 
τη συμμετοχή τους στο πρόγραμμα". 
Εξάλλου, σύμφωνα με τη θέση της Επιτροπής, η οπτικοακουστική 
πολιτική της Κοινότητας συνίσταται σε ένα συγκροτημένο σύνολο 
μέτρων που αποσκοπεί στην ενίσχυση της οπτικοακουστικής 
ικανότητας της Ευρώπης, στοιχείο της οποίας αποτελεί το 
πρόγραμμα MEDIA. Κατά συνέπεια οι τρίτες χώρες που επιθυμούν να 
συμμετάσχουν στο MEDIA, πρέπει να συμφωνούν με το σύνολο των 
στόχων της πολιτικής αυτής και να λαμβάνουν τα κατάλληλα μέτρα 
για την επίτευξη τους. 
Η κατάσταση διαφέρει στις ακόλουθες ομάδες χωρών: 
-χώρες του Ευρωπαϊκού Οικονομικού Χώρου (Ε.Ο.Χ.), 
-χώρες που έχουν συνάψει "ευρωπαϊκή συμφωνία" με την Κοινότητα, 
-χώρες που υπάγονται στη διμερή συνεργασία. 
4.1.1. - Χώρες του Ευρωπαϊκού Οικονομικού Χώρου 
Πρόκειται για την Αυστρία, τη Φινλανδία, την Ισλανδία, 
τη Νορβηγία και τη Σουηδία. Η συμμετοχή των χωρών 
αυτών ρυθμίζεται από τις διατάξεις της συμφωνίας 
σχετικά με τον Ευρωπαϊκό Οικονομικό Χώρο, τόσο όσον 
αφορά το πρόγραμμα MEDIA (βλ. άρθρο 9 του πρωτοκόλλου 
31), όσο και τις άλλες πτυχές της οπτικοακουστικής 
πολιτικής (βλ. ιδίως το παράρτημα Χ σχετικά με τις 
οπτικοακουστικές υπηρεσίες της οδηγίας του Συμβουλίου 
89/552/ΕΟΚ "Τηλεόραση χωρίς Σύνορα"). 
Η χρηματική συμμετοχή των χωρών αυτών υπόκειται στις 
διατάξεις του άρθρου 82.1. (α) (υπολογισμός που 
βασίζεται στο ακαθάριστο εγχώριο προϊόν) ή (β) (κάλυψη 
για κάθε μέρος του πραγματικού κόστους συμμετοχής του) 
της Συμφωνίας. 
- 10 -
Από το 1992 και μέσω του EUREKA οπτικοακουστικής, 
μπόρεσε να καθοριστεί μια συμμετοχή ad hoc σε 
μεταβατική βάση, μέχρις ότου αρχίσει να ισχύει ο 
Ευρωπαϊκός Οικονομικός Χώρος, χωρίς αυτό να θίγει τις 
τελικές ρυθμίσεις που θα αποφασισθούν για την εφαρμογή 
του Ε.Ο.Χ. στον τομέα αυτό. 
Η προσωρινή χρηματική συνεισφορά των χωρών αυτών επί 
του παρόντος καταβάλλεται απευθείας στα σχέδια μέσω 
του EUREKA οπτικοακουστικής. 
4.1.2 - Ευρωπαϊκές συμφωνίες 
Οι πολυτομεακές συμφωνίες, που καλούνται 
"ευρωπαϊκές", προβλέπουν ρητά τη συνεργασία στον τομέα 
της οπτικοακουστικής. Οι συμφωνίες αυτές αφορούν την 
Ουγγαρία, την Πολωνία, τη Σλοβακία, την Τσεχική 
Δημοκρατία, τη Ρουμανία και τη Βουλγαρία, οι διατάξεις 
είναι παρόμοιες σε όλες τις περιπτώσεις και καλύπτουν 
το ρυθμιστικό πλαίσιο ("τηλεόραση χωρίς σύνορα"), το 
Πρόγραμμα MEDIA καθώς και τις νέες τεχνολογίες του 
τομέα της οπτικοακουστικής. Δεν παρατηρήθηκε καμία 
σημαντική συμμετοχή κατά την περίοδο αναφοράς της 
αξιολόγησης (1991 και 1992) μέχρις ότου τεθούν σε ισχύ 
οι συμφωνίες - πλαίσιο. Από τον Ιανουάριο του 1993 η 
Πολωνία συμμετέχει σε ένα από τα σχέδια MEDIA και από 
τον Ιανουάριο του 1994 η Ουγγαρία θα συμμετέχει σε όλο 
το Πρόγραμμα. 
4.1.3.- Διμερές πλαίσιο 
Πραγματοποιούνται διερευνητικές διαπραγματεύσεις με 
την Ελβετία και την Κύπρο. Αιτήσεις έχουν υποβληθεί 
στην Επιτροπή και από τη Σλοβενία, την Τουρκία, και το 
Ισραήλ. 
4.2 - Επιπτώσεις της συμμετοχής τρίτων χωρών στη μελλοντική 
εξέλιξη του Προγράμματος MEDIA 
'Οπως ορίζεται στην απόφαση του Συμβουλίου (90/685/ΕΟΚ), το 
MEDIA δεν είναι πρόγραμμα συνεργασίας. Αυτό εξηγεί την αρχή της 
αναλογικής χρηματοδοτικής συνεισφοράς που εφαρμόζεται στις 
τρίτες χώρες που επιθυμούν να συμμετάσχουν στο Πρόγραμμα. Η 
μεταβατική συμμετοχή (πλήρης ή μερική, ανάλογα με την 
περίπτωση) τρίτων χωρών στο Πρόγραμμα MEDIA προκάλεσε ορισμένα 
προβλήματα. 
Το Πρόγραμμα και οι γραμμές δράσης του, όπως αποφασίστηκαν το 
1990, αποσκοπούν στην αποκατάσταση μιας σχετικής ισορροπίας 
μεταξύ των πέντε κρατών μελών των οποίων ο πληθυσμός υπερβαίνει 
τα 30 εκατομμύρια κατοίκους και των επτά κρατών μελών των 
οποίων ο πληθυσμός είναι κατώτερος των 20 εκατομμυρίων 
κατοίκων. Η λειτουργία των σχεδίων που κάνουν θετική διάκριση 
υπέρ της δεύτερης ομάδας χωρών, καθώς και η δημιουργία ενός 
ειδικού σχεδίου για τις χώρες αυτές ("SCALE"), δείχνουν την 
προσπάθεια εξ ισορρόπησης. 
-υ­
φαίνεται ότι η ισορροπία που χαρακτηρίζει το MEDIA υπάρχει κίνδυνος 
να διαταραχθεί με το άνοιγμα του Προγράμματος σε χώρες που ανήκουν 
όλες στη δεύτερη προαναφερθείσα κατηγορία. 
Το άνοιγμα του Προγράμματος δημιουργεί επίσης σημαντικά προβλήματα 
προϋπολογισμού. 
Στην περίπτωση των χωρών του Ε.ο.Χ., η πείρα έδειξε ότι η 
"αναλογική" συνεισφορά (που υπολογίζεται με βάση το άρθρο 82.1 (α) 
της συνθήκης Ε.Ο.Χ.) που παρέχουν οι χώρες αυτές στον προϋπολογισμό 
του MEDIA είναι σαφώς μικρότερη από την επιπλέον επιβάρυνση που 
δημιουργεί η συμμετοχή τους στο Πρόγραμμα. Πράγματι, τα έξοδα 
λειτουργίας των σχεδίων και οι νέες αιτήσεις παρέμβασης προκαλούν 
εκθετική αύξηση των αναγκών. 
Συνεπώς, πριν οριστικοποιηθούν οι συμφωνίες με τις χώρες του 
Ε.Ο.Χ., πρέπει να προβλεφθεί μία συμπληρωματική βάση συνεισφοράς 
στο πρόγραμμα, δηλαδή το άρθρο 82.1 (β), και να υποβληθεί προς 
έγκριση στη μικτή επιτροπή Ε.Ο.Χ. 
'Οσον αφορά τις χώρες που έχουν συνάψει ευρωπαϊκή συμφωνία με την 
Κοινότητα, η συμμετοχή τους στο MEDIA δημιουργεί δύο προβλήματα που 
ενδέχεται να αυξήσουν τα προβλήματα προϋπολογισμού του 
Προγράμματος: την τεχνική δυσκολία να υπολογιστεί αντικειμενικά η 
"αναλογική" συνεισφορά των χωρών αυτών και τη δημοσιονομική 
δυσκολία που ενδέχεται να συναντήσουν οι χώρες αυτές όταν θα 
συγκεκριμενοποιηθεί η συνεισφορά αυτή. Έτσι, παρά την επιθυμία που 
εξέφρασαν οι περισσότερες από τις χώρες αυτές να συμμετάσχουν στο 
MEDIA, η συνεργασία τους παραμένει πολύ περιορισμένη στην πράξη. 
Κατά συνέπεια, η Επιτροπή είναι της γνώμης ότι πρέπει να 
αναζητηθούν εναλλακτικοί τρόποι χρηματοδότησης του ανοίγματος του 
Προγράμματος στις χώρες που έχουν συνάψει ευρωπαϊκή συμφωνία με την 
Κοινότητα. 
Μετά τις συστάσεις που διατύπωσε το Ευρωπαϊκό Συμβούλιο στην 
Κοπεγχάγη, τον Ιούνιο του 1993, η Επιτροπή πρόκειται να υποβάλει 
προσεχώς στο Συμβούλιο ανακοίνωση για τη συμμετοχή συνδεδεμένων 
τρίτων χωρών στα κοινοτικά προγράμματα. 
Το άνοιγμα του Προγράμματος MEDIA, συγκεκριμένα, προβλέπεται στο 
πλαίσιο αυτό. Η Επιτροπή προτίθεται να πραγματοποιήσει μελέτη της 
επίπτωσης των ενδεχόμενων διευρύνσεων στο Πρόγραμμα MEDIA. Εν τω 
μεταξύ, οι υφιστάμενες συμφωνίες θα εξακολουθήσουν να είναι 
προσωρινές. 
'Οσον αφορά τις άλλες ενδεχόμενες διμερείς συμφωνίες (π.χ. με την 
Ελβετία και την Κύπρο) η Επιτροπή θα καταθέσει στο Συμβούλιο 
εντολές διαπραγματεύσεων βασισμένες στη διπλή αρχή της αποδοχής των 
γενικών στόχων της κοινοτικής πολιτικής στον οπτικοακουστικό τομέα 
και της κάλυψης από κάθε εταίρο του πραγματικού κόστους συμμετοχής 
του. 
- 12 -
4.3. - Συνεργασία με το EUREKA οπτικοακουστικής 
Η συνεργασία με το EUREKA οπτικοακουστικής συνεχίστηκε καθ'όλη 
την περίοδο αναφοράς. Συνέβαλε δε στη δημιουργία, το 1993, του 
Ευρωπαϊκού Παρατηρητηρίου Οπτικοακουστικής, σε συνεργασία με το 
Συμβούλιο της Ευρώπης. Εξάλλου, το EUREKA οπτικοακουστικής 
παίζει "μεταβατικό" ρόλο στην προσωρινή διεύρυνση του 
Προγράμματος προς τρίτες χώρες. 
Εξάλλου, η Επιτροπή συμμετείχε ι στην "επισήμανση" 
(labellisation) δεκαπέντε σχεδίων EUREKA, εκ των οποίων 
τέσσερα στο πλαίσιο του προγράμματος MEDIA. Η συμμετοχή αυτή 
δεν απαίτησε επιπλέον επιβάρυνση του προϋπολογισμού σε σχέση με 
τις ενισχύσεις που είχαν ήδη χορηγηθεί στα σχέδια στο πλαίσιο 
του MEDIA. Πράγματι, οι διαθέσιμες πιστώσεις του MEDIA 
χορηγούνται με βάση τους εσωτερικούς κανόνες του προγράμματος. 
Γενικά, η Επιτροπή κρίνει ότι το σύστημα "επισήμανσης" είναι 
περιορισμένης χρησιμότητας. 
Η ετήσια συνεισφορά της Κοινότητας στον προϋπολογισμό του 
EUREKA οπτικοακουστικής (Γραμματεία και Παρατηρητήριο), που 
προβλέπεται στο άρθρο 4 της απόφασης, ανέρχεται επί του 
παρόντος σε 450.000 ECU. Η ουσιαστική εκκίνηση του 
Παρατηρητηρίου θα έχει ως αποτέλεσμα να αυξηθεί η συνεισφορά 
αυτή, στο πλαίσιο του ετήσιου προϋπολογισμού που χορηγείται στο 
πρόγραμμα MEDIA. 
Ως εκ τούτου είναι απαραίτητες ορισμένες τροποποιήσεις των 
άρθρων 4 και 7 και ίου ιιαραρι ήματος Ι της απόφασης. 
5. ΠΡΟΤΑΣΕΙΣ ΤΗΣ ΕΠΙΤΡΟΠΗΣ ΓΙΑ ΤΗΝ 
ΕΝΙΣΧΥΣΗ ΤΟΥ ΠΡΟΓΡΑΜΜΑΤΟΣ MEDIA 
5.1. - Κατευθύνσεις 
Η Επιτροπή υπέβαλε τα συμπεράσματα του Λογιστικού 
Ελέγχου στη συμβουλευτική επιτροπή, στους 
αντιπροσώπους των επαγγελματικών οργανώσεων, καθώς και 
στους υπεύθυνους των σχεδίων MEDIA. 
Από τις συζητήσεις τους προέκυψαν διάφορες δυνατότητες 
επιλογής: 
Να εξασφαλισθεί η συνέχιση του προγράμματος 
MEDIA, το οποίο είναι ευρέως αποδεκτό από τη 
βιομηχανία, αφού του εξασφαλισθεί το σημερινό 
επίπεδο ετήσιας χρηματοδότησης μέχρι 
τουλάχιστον το 1995. 
- Να καταβληθεί προσπάθεια για μεγαλύτερο 
συντονισμό, ακόμη και προσέγγιση, μεταξύ 
ορισμένων από τις ενέργειες του, ώστε τα 
διαθέσιμα μέσα να συγκεντρωθούν καλύτερα στους 
στόχους προτεραιότητας. 
Να ενισχυθεί η διαχείριση των σχεδίων με 
συστηματικότερη παρακολούθηση της λειτουργίας 
τους. 
- 13 -
Να μελετηθεί σε βάθος η επίδραση του ανοίγματος 
του προγράμματος MEDIA σε τρίτες χώρες, πριν η 
διεύρυνση αυτή θεσπισθεί οριστικά. 
Να προβλεφθεί, σε δεύτερο στάδιο, η παράταση 
του προγράμματος MEDIA πέραν του 1995, αφού 
ζητηθεί η γνώμη των επαγγελματικών κύκλων και 
αφού προσαρμοσθούν οι προτεραιότητες και οι 
τρόποι δράσης στην εξέλιξη της οπτικοακουστικής 
βιομηχανίας. 
5.2. - Προτάσεις 
5.2.1. - Προτάσεις που επιφέρουν τροποποίηση της απόφασης του 
Συμβουλίου (90/6 85/ΕΟΚ) 
Η Επιτροπή είναι της γνώμης ότι με βάση τα θετικά 
αποτελέσματα που είχε το πρόγραμμα σε πολλούς τομείς, 
για να εξασφαλισθεί σωστά η συνέχιση του μέχρι το 
χρονικό σημείο που καθόρισε το Συμβούλιο (1995), οι 
ετήσιες δαπάνες πρέπει να διατηρηθούν στο σημερινό 
επίπεδο. 
Ως εκ τούτου, η Επιτροπή είναι της γνώμης ότι το ποσό 
που κρίνεται απαραίτητο για το Πρόγραμμα πρέπει να 
αυξηθεί κατά 30 εκατ. ECU. 
Όπως τονίζει η έκθεση του Λογιστικού Ελέγχου, είναι 
προφανές ότι αν οι δαπάνες δεν διατηρηθούν στο 
σημερινό τους επίπεδο, αυτό θα σημαίνει : 
είτε γενική πτώση της αποτελεσματικότητας του 
προγράμματος, λόγω ανεπαρκούς χρηματοδότησης 
του συνόλου των σχεδίων 
είτε την παύση ορισμένων σχεδίων, που θα έχει 
ως αποτέλεσμα την απώλεια μέρους των επενδύσεων 
που έχουν ήδη εγκριθεί και την ελλιπή κάλυψη 
του τομέα της οπτικουακουστικής. 
Για να ληφθούν υπόψη οι συνέπειες της συμμετοχής 
ορισμένων τρίτων χωρών όπως αυτές που αναφέρονται στο 
σημείο 4.2., προτείνεται να τροποποιηθεί το άρθρο 4 
της απόφασης. Ωστόσο, η Επιτροπή κρίνει ότι δεν είναι 
σκόπιμο να παγιωθούν οριστικές συμφωνίες πριν 
εκπονηθεί μία μελέτη για τις επιπτώσεις της διεύρυνσης 
του Προγράμματος. 
- Ορισμένες τροποποιήσεις των άρθρων 4 και 7 και του 
παραρτήματος Ι της απόφασης είναι απαραίτητες μετά τις 
απόψεις σχετικά με το EUREKA οπτικοακουστικής (πρβλ. 
σημείο 4.3.). Οι τροποποιήσεις αυτές αφορούν κυρίως 
την έννοια των "σχεδίων", για τα οποία οι μηχανισμοί 
αποδείχθηκαν μη αποτελεσματικοί. Εξάλλου, είναι 
απαραίτητο να προβλεφθεί κοινοτική συνεισφορά προς το 
Ευρωπαϊκό Παρατηρητήριο Οπτικουακουστικής. 
Οι τροποποιήσεις αυτές θα καταστήσουν άκυρο το 
παράρτημα II της απόφασης. 
- 14 -
Για να εφαρμοστούν τα μέτρα που περιγράφονται στο 
σημείο 5.2.2., προτείνεται να τροποποιηθεί το 
παράρτημα Ι και να επισυναφθεί στην απόφαση νέο 
παράρτημα II για τον τρόπο λειτουργίας των ενώσεων που 
διαχειρίζονται τα σχέδια του προγράμματος MEDIA. 
5.2.2. - Προσαρμογή του Προγράμματος που υπάγεται στην 
εκτελεστική αρμοδιότητα της Επιτροπής 
Η παγίωση των μέσων του MEDIA που προτείνεται από την 
Επιτροπή θα συνοδεύεται από ενίσχυση των στρατηγικών 
προτεραιοτήτων και της ποιότητας διαχείρισης των 
σχεδίων. 
5.2.2.1. - Διαρθρωτικές ενέργειες 
Σύμφωνα με τα συμπεράσματα της αξιολόγησης 
(πρβλ. σ. 2-3), δημιουργούνται τρεις 
προτεραιότητες προς το συμφέρον της βιομηχανίας 
και πρέπει να αναπτυχθούν μέσω όλων των 
σχεδίων: 
- Η ενίσχυση της δραστηριότητας οικονομικής 
αξιοποίησης των πρωτοβουλιών της 
βιομηχανίας, σε όλη την οπτικοακουστική 
αλυσίδα-
Η ενίσχυση των διασυνοριακών συγκεντρώσεων 
επιχειρήσεων ιδίως στους τομείς της 
παραγωγής, της διάδοσης και της 
εκμετάλλευσης. 
Η ενίσχυση του αποτελέσματος κινητοποίησης 
κεφαλαίων με τη διαφοροποίηση των κινήτρων. 
5.2.2.2. - Νέα συγκέντρωση των δραστηριοτήτων ανά τομείς 
Για να αυξηθεί η αποτελεσματικότητα των 
διαθέσιμων μέσων, θα πρέπει αυτά να 
συγκεντρωθούν σε ορισμένους στόχους 
προτεραιότητας (πρβλ. σ. 5), και συγκεκριμένα: 
την κατάρτιση, την προπαραγωγή, τη διανομή και 
το μάρκετινγκ. 
Ως εκ τούτου, πρέπει να καθιερωθεί μία 
διαδικασία συντονισμού σε δύο επίπεδα: 
- Στρατηγικός συντονισμός στο πλαίσιο μόνιμου 
ελέγχου που διενεργεί η Επιτροπή στα σχέδια. 
Ο συντονισμός αυτός θα αποσκοπεί στον 
αυστηρό προσδιορισμό των ορίων των 
δραστηριοτήτων των σχεδίων, καθώς και των 
ζωνών συνεργασίας μεταξύ τους. 
- 15 -
5.2.2.3. -- Διαρθρωτικός συντονισμός των σχεδίων που 
αφορούν τον ίδιο τομέα. Σε ορισμένες 
περιπτώσεις θα μπορούσε να καταλήξει στην 
ένταξη διαφόρων διαρθρώσεων σε ένα κοινό 
πλαίσιο· σε άλλες περιπτώσεις, θα αποτελούσε 
μεταφορά δραστηριοτήτων μεταξύ σχεδίων. 
Έλεγχος διαχείρισης των σχεδίων 
Η Επιτροπή θα μεριμνήσει για τη διαφάνεια των 
διαρθρώσεων διαχείρισης των σχεδίων. 
Εξάλλου, θα εφαρμόσει ένα κεντρικό σύστημα 
παρακολούθησης με υπολογιστή, που θα επιτρέπει 
να ελέγχεται από κοντά η λειτουργία, οι 
δραστηριότητες και η επίδραση των σχεδίων στην 
αγορά. 
6. ΓΕΝΙΚΑ ΣΥΜΠΕΡΑΣΜΑΤΑ 
Το Συμβούλιο καλείται να εγκρίνει τις προτάσεις της Επιτροπής που 
απαιτούν τροποποίηση της απόφασης της 21ης Δεκεμβρίου 1990 
(90/685/ΕΟΚ) όσον αφορά τη δημιουργία του προγράμματος MEDIA και, 
αφού εκφέρουν γνώμη το Ευρωπαϊκό Κοινοβούλιο και η Οικονομική και 
Κοινωνική Επιτροπή, να εκδώσει τη συνημμένη πρόταση απόφασης. 
Δεδομένου ότι η προώθηση της ευρωπαϊκής βιομηχανίας 
οπτικοακουστικών προγραμμάτων θεωρείται αναγκαία για τη λειτουργία 
της εσωτερικής αγοράς, και εφόσον η συνθήκη ΕΟΚ δεν προβλέπει τις 
ειδικές εξουσίες που απαιτούνται για τον σκοπό αυτό, η τροποποίηση 
θα βασιστεί στο άρθρο 235 της συνθήκης, όπως και η απόφαση 
90/695/ΕΟΚ η οποία θα αποτελέσει αντικείμενο των προτεινόμενων 
τροποποιήσεων, ήτοι : 
αύξηση του προϋπολογισμού κατά 30 
αιτιολογική σκέψη)· εκατ. ECU (τελευταία 
τροποποίηση ορισμένων διατάξεων που αφορούν το EUREKA 
οπτικοακουστικής (άρθρα 4, 7 και παράρτημα Ι)· 
τροποποίηση ορισμένων διατάξεων σχετικά με τη συμμετοχή 
τρίτων χωρών (άρθρο 4)· 
προσαρμογή των κατευθυντήριων γραμμών (παράρτημα Ι)· 
διευκρινίσεις σχετικά με τις λεπτομέρειες διαχείρισης των 
σχεδίων (νέο παράρτημα II). 
•AG 
ΠΡΟΤΑΣΗ 
ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
της ../../199. 
που τροποποιεί την απόφαση 90/685/ΕΟΚ 
για την εφαρμογή προγράμματος δράσης για την ενθάρρυνση της 
ανάπτυξης της ευρωπαϊκής οπτικοακουστικής βιομηχανίας (MEDIA) 
(1991-1995) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής Κοινότητας, και 
ιδίως το άρθρο 235, 
την πρόταση της Επιτροπής, (1), 
τη γνώμη του Ευρωπαϊκού Κοινοβουλίου (2), 
τη γνώμη της Οικονομικής και Κοινωνικής Επιτροπής (3), 
Εκτιμώντας : 
ότι η Επιτροπή υπέβαλε, σύμφωνα με το άρθρο 8 της απόφασης 90/685/ΕΟΚ 
(4), έκθεση αξιολόγησης των δύο πρώτων ετών της εφαρμογής της εν λόγω 
απόφασης (5), 
ότι, από τα αποτελέσματα της αξιολόγησης αυτής καθώς και από τα 
αποτελέσματα των διαβουλεύσεων με τους επαγγελματικούς κύκλους που 
επακολούθησαν, προέκυψε ότι είναι απαραίτητο να γίνουν ορισμένες 
τροποποιήσεις στην απόφαση 90/685/ΕΟΚ, 
ότι η εξέλιξη της αγοράς στον οτι τ ι κοακουσ ι ι κό τομέα απαιτεί επίσης 
ορισμένες τροποποιήσεις της απόφασης 90/685/ΕΟΚ, 
ότι είναι απαραίτητο, ιδίως μετά τα συμπεράσματα της αξιολόγησης, να 
ενισχυθεί το πρόγραμμα με ενίσχυση της διαχείρισης του, 
ότι, για να επιτευχθούν οι στόχοι της Κοινότητας όπως αναφέρονται στο 
άρθρο 2 της Συνθήκης, η προώθηση της ευρωπαϊκής βιομηχανίας 
οπτικοακουστικών προγραμμάτων είναι αναγκαία για τη λειτουργία της 
εσωτερικής αγοράς, παρά το γεγονός ότι η Συνθήκη δεν προέβλεψε τις 
ειδικές εξουσίες που απαιτούνται για το σκοπό αυτό· ότι, κατά συνέπεια, 
είναι σκόπιμο να εφαρμοσθεί το άρθρο 235, 
(1) Ε.Ε.Ε.Κ. 
(2) Ε.Ε.Ε.Κ. 
(3) Ε.Ε.Ε.Κ. 
(4) Ε.Ε.Ε.Κ. αριθ. L 380 της 31.12.1990 σ. 37 έως 44 
(5) COM (93) 364 τελικό 
•1 3 
ΑΠΟΦΑΣΙΖΕΙ : 
'Αρθρο 1 
Η απόφαση 9 0/685/ΕΟΚ τροποποιείται ως εξής : 
1) Το άρθρο 4 αντικαθίσταται από το ακόλουθο κείμενο : 
"Κατά την εφαρμογή του προγράμματος, η Κοινότητα μπορεί επίσης να 
συμβάλει στην προώθηση της συνεργασίας με τους επαγγελματίες του 
οπτικοακουστικού τομέα στις χώρες μέλη του Συμβουλίου της Ευρώπης. 
Για το σκοπό αυτό οι επαγγελματίες μπορεί να κληθούν να 
συμμετάσχουν στις πρωτοβουλίες του Προγράμματος στο πλαίσιο 
συμφωνιών οι οποίες καλύπτουν τη συνεργασία στον τομέα της 
οπτικοακουστικής και τις οποίες έχει συνάψει η Κοινότητα με τις εν 
λόγω τρίτες χώρες. Οι προσχωρήσεις στα σχέδια θα επισημοποιούνται 
με συμβάσεις που θα συνάπτονται με τους εντολοδόχους κάθε σχετικού 
σχεδίου· τα νέα μέλη καταβάλλουν χρηματική συνεισφορά ανάλογη με 
τη συμμετοχή τους στο σχέδιο. 
Εξάλλου, η Κοινότητα συνεισφέρει στα έξοδα λειτουργίας της 
γραμματείας του EUREKA οπτικοακουστικής, καθώς και στη 
λειτουργία του Παρατηρητηρίου Οπτικοακουστικής." 
2) Στο άρθρο 7 παράγραφος 3 σημείο γ) αφαιρούνται οι λέξεις "συμμετοχή 
σε σχέδια EUREKA οπτικοακουστικής" και "δεύτερο εδάφιο και 
συμβάσεις που προβλέπονται στο παράρτημα II". 
•Αρθρο 2 
Το παράρτημα Ι της απόφασης 90/685/ΕΟΚ αντικαθίσταται από το παράρτημα 
Ι της παρούσας απόφασης. 
Το παράρτημα II της απόφασης 90/685/ΕΟΚ καταργείται. 
Η παρούσα απόφαση συνοδεύεται από νέο παράρτημα II. 
Βρυξέλλες, 
Για το Συμβούλιο, 
Ο Πρόεδρος 
12 
ΠΑΡΑΡΤΗΜΑ 1 
13 
ΠΑΡΑΡΤΗΜΑ I 
ΔΡΑΣΕΙΣ ΠΡΟΣ ΕΦΑΡΜΟΓΗ 
1. Μηχανισμοί διανομής, εκμετάλλευσης Μαι προώθησης 
1.1. Διανομή ταινιών και εκμετάλλευση στις αίθουσες 
κ ινηματογράφων 
- Ενίσχυση της στήριξης της διασυνοριακής διανομής ευρωπαϊκών 
ταινιών στις αίθουσες κινηματογράφων. Ανάληψη ενεργειών 
προώθησης των ευρωπαϊκών ταινιών εκτός της Κοινότητας 
(ομαδική παρουσία στα φεστιβάλ και τις αγορές). 
Ενίσχυση των μέτρων προώθησης του τομέα εκμετάλλευσης 
κινηματογραφικών ταινιών. 
1.2. Διανομή βιντεοκασετών 
- Ενίσχυση της έκδοσης και της διασυνοριακής διάδοσης ευρωπαϊκών 
ταινιών και προγραμμάτων σε βιντεοκασέτες. 
1.3. Υποστήριξη της πολυγλωσσίας των τηλεοπτικών προγραμμάτων 
- Προώθηση της κυκλοφορίας των προγραμμάτων με την υποστήριξη της 
δημιουργίας υποτίτλων ή της μεταγλώττισης, με έρευνες για την 
τελειοποίηση των τεχνικών αυτών, και με την κατάρτιση των 
επαγγελματιών του οπτικοακουστικού τομέα που εργάζονται σε 
πολύγλωσσο περιβάλλον. 
- Υποστήριξη ι ης ανάπτυξης πολύγλωσσων τηλεοπτικών προγραμμάτων ή 
εκπομπών. 
1.4. Ανάπτυξη των αγορών και υποστήριξη της διάδοσης της ανεξάρτητης 
παραγωγής 
Ενίσχυση της προώθησης της ευρωπαϊκής ανεξάρτητης παραγωγής : 
"διευκολύνοντας την παρουσία των παραγωγών στις μεγάλες 
διεθνείς αγορές, 
•οργανώνοντας ειδικές αγορές για τους παραγωγούς, τους 
υπεύθυνους για τη διάδοση και τους επενδυτές, 
•εισάγοντας σε συστήματα πληροφορικής τη συλλογή και 
μετάδοση δεδομένων για την ανεξάρτητη ευρωπαϊκή παραγωγή. 
ζ 
- Ενίσχυση της εκπομπής από τηλεοπτικά κανάλια προγραμμάτων 
που έχουν παραγάγει ανεξάρτητοι παραγωγοί. 
- Ενίσχυση της γενικής προώθησης του ευρωπαϊκού 
κινηματογράφου. 
Βελτίωση των συνθηκών παραγωγής 
2.1. Ανάπτυξη και προπαραγωγή 
- Ενθάρρυνση της συγγραφής σεναρίων και της προπαραγωγής 
έργων με υπόθεση. 
- Ενίσχυση της ικανότητας συγγραφής σεναρίων και της 
προπαραγωγής ντοκυμαντα ίρ. 
- Ανάπτυξη των ικανοτήτων των ευρωπαίων συγγραφέων και 
σεναριογράφων. 
2.2. Αναδιάρθρωση της βιομηχανίας ταινιών κινουμένων σχεδίων 
- Ενίσχυση των δράσεων υπέρ του τομέα των ταινιών κινουμένων 
σχεδίων : 
- ενθαρρύνοντας την ένταξη στο δίκτυο των στούντιο 
παραγωγής 
και την εκβιομηχάνιση των μεθόδων παραγωγής· 
- υποστηρίζοντας τη δημιουργία "πιλότων" σειρών και ταινιών 
κινουμένων σχεδίων· 
- ενθαρρύνοντας τις συναντήσεις μεταξύ παραγωγών και 
υπευθύνων για τη διάδοση· 
- εισάγοντας σε συστήματα πληροφορικής τη συλλογή και τη 
μετάδοση δεδομένων σχετικά με τη βιομηχανία κινουμένων 
σχεδ ίων. 
2.3. Εκμετάλλευση νέων τεχνολογιών στην παραγωγή προγραμμάτων 
- Ανάπτυξη της χρησιμοποίησης νέων τεχνολογιών στην παραγωγή 
προγραμμάτων : 
- με τη δημοσίευση προσκλήσεων για την υποβολή προσφορών 
με σκοπό την ενθάρρυνση της υποβολής καινοτόμων σχεδίων 
στους τομείς της υψηλής ευκρίνειας, της ψηφιακής 
τηλεόρασης και της διαλογικής επικοινωνίας-
- διευκολύνοντας την ενημέρωση των επαγγελματιών του τομέα 
της παραγωγής όσον αφορά τη χρησιμοποίηση των τεχνικών 
αυτών. 
2.4. Συμβολή στη δημιουργία μιας δεύτερης αγοράς, κυρίως με 
αφετηρία την εκμετάλλευση των αρχείων 
Ενθάρρυνση της ανάπτυξης τηλεοπτικών προγραμμάτων 
με βάση τα αρχεία και της κατάρτισης 
καταλόγων αρχ ε ίων. 
η 
- Ανάπτυξη πρωτοβουλιών με σκοπό την κατάρτιση καταλόγων, 
τη συντήρηση, την αποκατάσταση και την επανέκδοση 
κινηματογραφιών έργων. 
3. Προώθηση των οικονομικών επενδύσεων 
- Εν ίσχυση της ανάπτυξης δομών που μπορούν να 
κινητοποιήσουν και να προσελκύσουν επενδύσεις στον 
οπτικοακουστικό τομέα. 
4. Βελτίωση των ικανοτήτων των επαγγελματιών στον τομέα της 
οικονομικής και εμπορικής διαχείρισης 
- Ενίσχυση των ενεργειών κατάρτισης για νέους παραγωγούς. 
- Ενίσχυση των δράσεων όσον αφορά την οικονομική και 
εμπορική κατάρτιση στους διάφορους κλάδους του 
οπτικοακουστικού τομέα. 
5. Ανάπτυξη του δυναμικού στις χώρες με λιγότερες δυνατότητες 
στον τομέα της οπτικοακουστικής παραγωγής ή/και περιορισμένης 
γεωγραφικής και γλωσσικής έκτασης 
- Ενθάρρυνση της ανάπτυξης της οπτικοακουστικής βιομηχανίας 
στις εν λόγω χώρες, και κατά προτεραιότητα στον τομέα της 
ανεξάρτητης παραγωγής, με δράσεις που αποσκοπούν στην 
ενίσχυση της διαχείρισης και της δομής των επιχειρήσεων. 
ζ ^. 
ΠΑΡΑΡΤΗΜΑ 2 
Ζ 3 
ΠΑΡΑΡΤΗΜΑ II 
Τρόπος λειτουργίας των Ενώσεων προσώπων που διασφαλίζουν 
τη διαχείριση των σχεδίων του προγράμματος MEDIA 
Από νομική άποψη, οι Ενώσεις συνιστώνται, σύμφωνα με την εθνική 
νομοθεσία του κράτους στο οποίο δημιουργούνται, με τη μορφή ενώσεων 
μη κερδοσκοπικού χαρακτήρα (με εξαίρεση τα σχέδια της γραμμής 
"δημιουργία κινήτρων για χρηματοδοτικές επενδύσεις"). Το 
καταστατικό τους πρέπει να δημοσιεύεται επισήμως. 
Εάν διαλυθεί μία Ένωση, τα περιουσιακά της στοιχεία πρέπει να 
τεθούν στη διάθεση άλλης Ένωσης η οποία λειτουργεί στο πλαίσιο του 
προγράμματος MEDIA. Το ενδεχόμενο αυτό πρέπει να αναφέρεται ρητά 
στο καταστατικό κάθε Ένωσης. 
2. Οι Ενώσεις αποτελούνται από μέλη προερχόμενα από τις χώρες της 
Κοινότητας. Εάν το Πρόγραμμα διευρυνθεί με τρίτες χώρες, οι 
επαγγελματίες των χωρών αυτών θα εκπροσωπούνται επίσης στις Ενώσεις 
αυτές. 
3. Η γεωγραφική αυτή αντιπροσώπευση πρέπει, στο μέτρο του δυνατού, να 
είναι εμφανής στα όργανα διοίκησης των Ενώσεων και, ιδίως, στα 
διοικητικά συμβούλια. 
4. θεσπίζεται συστηματική εναλλαγή των μελών των οργάνων διαχείρισης 
των Ενώσεων. 
5. Η πρόσληψη του μόνιμου προσωπικού και των τυχόν συμβούλων των 
Ενώσεων πρέπει να γίνεται μετά από δημοσίευση πρόσκλησης για την 
υποβολή υποψηφιότητας. Η Επιτροπή θα συμμετέχει στη διαδικασία 
επιλογής. 
6. Οι δραστηριότητες των Ενώσεων είναι ανοικτές στις επιχειρήσεις και 
στους ευρωπαίους επαγγελματίες των κρατών μελών και των τρίτων 
χωρών στις οποίες ενδεχομένως είναι ανοικτό το πρόγραμμα. 
7. Η Επιτροπή συνάπτει ετήσια σύμβαση με κάθε Ένωση, στο πλαίσιο της 
εφαρμογής του προγράμματος MEDIA. Η σύμβαση αυτή περιλαμβάνει 
απαραιτήρως το πρόγραμμα δραστηριοτήτων της Ένωσης για το σχετικό 
έτος καθώς και σχετικό προβλεπόμενο προϋπολογισμό. 
8. Οι υπεύθυνοι κάθε Ένωσης οφείλουν να ενημερώνουν εγκαίρως και να 
έχουν προηγουμένως λάβει την άδεια των αντιπροσώπων της Επιτροπής 
σχετικά με : 
α) την κατάρτιση και τις τροποποιήσεις του καταστατικού και των 
κανόνων λειτουργίας της Ένωσης· 
2* M 
β) κάθε νέα πρωτοβουλία ή τροποποίηση του προγράμματος 
δραστηριοτήτων 
γ) κάθε δημοσίευμα και διαφήμιση, καθώς και το περιεχόμενο του· 
6) κάθε δημόσια εκδήλωση· 
ε) κάθε διάβημα στις διεθνείς, εθνικές ή περιφερειακές πολιτικές 
αρχές· 
στ) οποιεσδήποτε διαπραγματεύσεις και οποιαδήποτε συμφωνία σχετικά 
με τη συμμετοχή επαγγελματιών από μη κοινοτικές χώρες στις 
δραστηριότητες που έχουν αναληφθεί· 
ζ) γενικά οποιεσδήποτε διαπραγματεύσεις που είναι δυνατόν να έχουν 
επιπτώσεις στις σχέσεις μεταξύ της Επιτροπής και των πολιτικών 
εξουσιών ή/και των επαγγελματικών οργανώσεων. 
9. Οι αντιπρόσωποι της Επιτροπής καλούνται να συμμετάσχουν σε κάθε 
συνεδρίαση των οργάνων της Ένωσης (γενική συνέλευση, διοικητικό 
συμβούλιο, διευθύνουσα επιτροπή και επιτροπή εμπειρογνωμόνων). Τα 
όργανα αυτά θα λαμβάνουν υπόψη τους τις παρατηρήσεις που θα 
διατυπώνουν οι αντιπρόσωποι της Επιτροπής. 
10. Οι Ενώσεις αναλαμβάνουν τη δέσμευση να συμμετέχουν ή να 
εκπροσωπούνται στις συνεδριάσεις και γενικές εκδηλώσεις όπου η 
Επιτροπή θα απαιτεί την παρουσία τους (ενημερωτικές ημερίδες, 
σεμινάρια προβληματισμού κ.λπ.). 
11. Οι Ενώσεις υποχρεούνται να παρέχουν στην Επιτροπή κάθε έγγραφο που 
απαιτούν τα κοινοτικά Οργανα, ιδίως στο πλαίσιο του κεντρικού 
ελέγχου διαχείρισης που έχει θεσπίσει η Επιτροπή. 
Η χορήγηση των κοινοτικών επιδοτήσεων εξαρτάται από την έγγραφη 
αποδοχή, εκ μέρους των δικαιούχων, της επαλήθευσης που 
πραγματοποιείται από το Ελεγκτικό Συνέδριο προκειμένου για τη 
χρησιμοποίηση του χορηγηθέντος ποσού. 
12. Σε κάθε εκδήλωση ή δημοσίευση των Ενώσεων θα αναφέρεται η μνεία: 
"πρωτοβουλία του προγράμματος MEDIA των Ευρωπαϊκών Κοινοτήτων". 
13. Οι Ενώσεις αναλαμβάνουν τη δέσμευση να απαιτούν από τους 
δικαιούχους των χρηματοδοτικών χορηγήσεων τους να αναφέρουν στα 
προϊόντα που θα προκύπτουν από τις δραστηριότητες τους τη μνεία: 
"πραγματοποιήθηκε με τη συνδρομή των Ευρωπαϊκών Κοινοτήτων -
πρόγραμμα MEDIA". 
14. Οι Ενώσεις θα θέτουν τακτικά στη διάθεση της Επιτροπής τις 
απαραίτητες πληροφορίες για τον κεντρικό έλεγχο διαχείρισης, ιδίως 
σχετικά με: 
τις ενέργειες σε κάθε τομέα δραστηριότητας: 
- αιτήσεις παρέμβασης των επιχειρήσεων 
- πραγματογνωμοσύνη και επιλογή των σχεδίων 
- ποσό των χορηγήσεων που αποφασ ίστηκαν· 
2.S 
- διαδικασία παρακολούθησης και, ενδεχομένως, ανάκτησης 
των επενδύσεων· 
- αξιολόγηση των έργων που υποστηρίχθηκαν. 
την επίδραση των ενεργειών αυτών στην αγορά: 
- αποτελέσματα χρηματοδοτικής κινητοποίησης· 
- διάδοση και διανομή των προγραμμάτων 
- αποτελέσματα όσον αφορά την ακρόαση· 
- ευκρίνεια της κοινοτικής παρέμβασης. 
την εσωτερική διαχείριση της Ένωσης: 
- σύνθεση και δραστηριότητες των οργάνων διαχείρισης· 
- εκτέλεση των ετήσιων συμβάσεων που έχουν συναφθεί 
με την Επιτροπή· 
- τήρηση των τρόπων διαχείρισης που καθόρισε 
η Επιτροπή. 
ΔΗΜΟΣΙΟΝΟΜΙΚΟ ΔΕΛΤΙΟ 
Ι. Ονομασία της δράσης 
Πρόταση τροποποίησης του προγράμματος MEDIA (91 - 95) "Μέτρα για την 
ενθάρρυνση της ανάπτυξης της οπτικοακουστικής βιομηχανίας". 
II. Κονδύλιο του προϋπολογισμού 
Κονδύλιο Β3 - 2010 (παλαιά θέση Β3 - 3000 εν μέρει) 
III. Νομική βάση 
- 'Αρθρο 235 της συνθήκης ίδρυσης της ΕΟΚ 
Απόφαση του Συμβουλίου 90/685/ΕΟΚ της 21/12/1990 σχετικά με την 
εφαρμογή προγράμματος δράσης για την ενθάρρυνση της ανάπτυξης της 
οπτικοακουστικής βιομηχανίας MEDIA (91 - 95). 
- Απόφαση του Συμβουλίου ... της ... για την τροποποίηση του 
προγράμματος MEDIA (91 - 95). 
IV. Περιγραφή της δράσης 
4.1. Γενικός στόχος της δράσης: 
Το πρόγραμμα MEDIA (91 - 95), που αποτελεί αναπόσπαστο τμήμα της 
κοινοτικής πολιτικής στον οπτικοακουστικό τομέα, αποσκοπεί στη 
στήριξη της οικονομικής ανάπτυξης των οπτικοακουστικών βιομηχανιών 
μέσω της χρηματοδότησης των δραστηριοτήτων που προηγούνται και 
έπονται της παραγωγής. Το πρόγραμμα συμβάλλει στη δημιουργία ενός 
ευρωπαϊκού οπτικοακουστικού χώρου, στην εξισορρόπηση των δυνάμεων 
της αγοράς και στην κινητοποίηση κεφαλαίων. Συγκεντρώνει όλες τις 
βιομηχανικές δραστηριότητες του τομέα σε 5 τομείς δράσης και 19 
σχέδια τη διαχείριση των οποίων έχουν αναλάβει αποκεντρωμένες 
ενώσεις επαγγελματιών στα κράτη μέλη οι οποίες συνεργάζονται με 
περίπου 20.000 εταιρείες και ιδρύματα. 
Η Επιτροπή εξασφαλίζει το συντονισμό των δράσεων στο πλαίσιο 4 
μεγάλων τομέων : διανομή, εκμετάλλευση και προώθηση· βελτίωση των 
συνθηκών παραγωγής· χρηματοδότηση· κατάρτιση. 
Η απόφαση του Συμβουλίου 90/685/ΕΟΚ προέβλεπε σε μία αιτιολογική 
σκέψη ένα ενδεικτικό ποσό ύψους 200 εκατ. ECU για την περίοδο 91 -
95. Πράγματι, για τα 3 έτη 91 - 92 - 93, τα ποσά που χορηγήθηκαν σε 
πιστώσεις αναλήψεως υποχρεώσεων ανέρχονται σε 125,912 εκατ. ECU. 
2? 
Στο πλαίσιο του προσχεδίου προϋπολογισμού για το '94, η 
Επιτροπή προβλέπει πιστώσεις αναλήψεως υποχρεώσεων ύψους 49 
εκατ. ECU. Για το '95, λαμβανομένης υπόψη της ωρίμανσης 
ορισμένων σχεδίων και της νομισματικής διάβρωσης, οι προβλέψεις 
δείχνουν ότι οι ανάγκες σε πιστώσεις ανέρχονται σε 54,450 εκατ. 
ECU. 
4.2. Περίοδος που καλύπτει η δράση 
4.2.1. Αξιολόγηση του προγράμματος 
Το πρόγραμμα MEDIA καλύπτει την περίοδο 1991 - 1995. 
Σύμφωνα με το άρθρο 8 της απόφασης του Συμβουλίου, η Επιτροπή 
διαβιβάζει στο Συμβούλιο, το Κοινοβούλιο και την Οικονομική και 
Κοινωνική Επιτροπή έκθεση αξιολόγησης σχετικά με τα 2 πρώτα έτη 
λειτουργίας του Προγράμματος, η οποία συνοδεύεται από 
ενδεχόμενες προτάσεις τροποποίησης. 
Κατ' εφαρμογή των διατάξεων αυτών, η Επιτροπή προέβη στην 
απαιτούμενη αξιολόγηση βάσει : 
των αποτελεσμάτων ενός ανεξάρτητου ελέγχου που 
πραγματοποίησε η εταιρεία ROLAND BERGER, η οποία επελέγη 
μετά από πρόσκληση υποβολής προσφορών. 
- των παρατηρήσεων των μελών της συμβουλευτικής επιτροπής 
MEDIA· 
- των παρατηρήσεων των εκπροσώπων των κυρίων επαγγελματικών 
ενώσεων· 
- των παρατηρήσεων ιων συντονιστών των σχεδίων. 
Λαμβάνοντας υπόψη τα διάφορα αυτά στοιχεία, η Επιτροπή 
αποφάσισε να προβεί σε προσαρμογές όσον αφορά τη διαχείριση και 
τη δομή του Προγράμματος και των σχεδίων. 
4.2.2. Αιτιολόγηση των συμπληρωματικών πόρων 
Η Επιτροπή αποφάσισε επίσης να προτείνει μερική αναθεώρηση του 
Προγράμματος, που συνίσταται ιδίως σε αύξηση των πόρων (30 
εκατ. ECU επιπλέον το 1995) που κρίθηκαν αναγκαίοι για την 
εφαρμογή του Προγράμματος. 
Η αύξηση των πόρων είναι απαραίτητη για να αντιμετωπιστούν οι 
επιπτώσεις των ακόλουθων 4 παραγόντων : 
1. Η δύσκολη οικονομική κατάσταση που αντιμετωπίζει 
ο οπτικοακουστικός τομέας εν γένει και οι 
μικρομεσαίες επιχειρήσεις από τις οποίες 
αποτελείται κυρίως η ευρωπαϊκή βιομηχανία. 
2. Η μεγάλη ανταπόκριση της βιομηχανίας στις 
ενέργειες του προγράμματος MEDIA, ιδιαίτερα στους 
τομείς της κατάρτισης και της ανάπτυξης των 
σχεδίων παραγωγής. 
3. Η επιλογή που έγινε για επενδύσεις σε ενέργειες 
αναδιάρθρωσης της οπτικοακουστικής βιομηχανίας, 
εάν ληφθεί υπόψη πόσο επισφαλής είναι σήμερα. 
-28 -
4. Οι ανεπαρκείς επιστροφές που υπολογίζονταν από τα 
σχέδια με βάση τις προκαταβολές που χορηγήθηκαν 
επί των εσόδων. Πράγματι, από τον έλεγχο που 
διενεργήθηκε προέκυψε ότι το στάδιο ανάπτυξης-
παραγωγής-εμπορίας των οπτικοακουστικών προϊόντων 
πρέπει να εκτιμηθεί για περίοδο από πέντε έως 
δέκα έτη. Έτσι εξηγείται γιατί μετά τα δύο πρώτα 
έτη του προγράμματος οι επιστροφές των επενδύσεων 
είναι ακόμη οριακές. 
Η εν λόγω πρόταση αναθεώρησης απαιτεί τροποποίηση της απόφασης του 
Συμβουλίου 90/685/ΕΟΚ. 
Η φύση και η δημοσιονομική επίπτωση των τροποποιήσεων αυτών 
εξετάζονται λεπτομερώς κατωτέρω στο σημείο 7.2. 
V. Ταξινόμηση της δαπάνης 
5.1. Μη υποχρεωτικές δαπάνες 
5.2. Διαχωριζόμενες πιστώσεις. 
VI. Φύση των δαπανών 
Στις περισσότερες περιπτώσεις, εκτός από ό,τι αφορά τις δράσεις 
κατάρτισης που αποτελούν άμεσες επιδοτήσεις, η Επιτροπή καταβάλλει 
χρηματική συνεισφορά στις ενώσεις επαγγελματιών που είναι υπεύθυνες για 
τη διαχείριση των 19 σχεδίων, οι οποίες με τη σειρά τους χορηγούν 
επιστρεφόμενες προκαταβολές στις διάφορες εταιρείες που έχουν επιλεγεί 
σύμφωνα με τα κριτήρια που έχει ορίσει η Επιτροπή. 
Στο πλαίσιο των νέων κονδυλίων που έχουν ζητηθεί, η φύση των δαπανών 
παραμένει η ίδια. 
VII. Δημοσιονομικές επιπτώσεις 
7.1. Τρόπος υπολογισμού του συνολικού κόστους της δράσης : 
Κατά την αρχική περίοδο 1991 - 1995, το συνολικό κόστος της δράσης 
υπολογίζεται πολλαπλασιάζοντας για κάθε σχέδιο το μέσο ανά μονάδα 
ποσό της κοινοτικής χρηματοδοτικής παρέμβασης επί το μέσο αριθμό 
δικαιούχων, και αθροίζοντας το μέσο κόστος των παρεμβάσεων που 
πραγματοποιούνται κατ' αυτόν τον τρόπο στο πλαίσιο των 19 σχεδίων 
(αυτά τα ποσοτικά στοιχεία παρατίθενται αναλυτικά στην έκθεση του 
Λογιστικού Ελέγχου που προσαρτάται στην ανακοίνωση της Επιτροπής 
για την αξιολόγηση του προγράμματος MEDIA COM/93/364). 
Στα ανωτέρω προστίθενται το κόστος λειτουργίας των διαρθρώσεων των 
σχεδίων και τα διάφορα γενικά έξοδα (έξοδα προώθησης, συμμετοχής 
στο EUREKA οπτικοακουστικής) τα οποία δεν καταλογίζονται ειδικά σε 
κάθε σχέδιο. 
Στο πλαίσιο των νέων κονδυλίων που έχουν ζητηθεί, ο τρόπος 
υπολογισμού του κόστους είναι ο ίδιος. 
7.2. Κατανομή ανά στοιχεία του κόστους της δράσης : 
Βλέπε παράρτημα. 
2-3 
7.3. Ενδεικτικό χρονοδιάγραμμα των πιστώσεων : 
Βλέπε παράρτημα. 
VIII. Προβλεπόμενες διατάξεις σχετικά με την καταπολέμηση της απάτης 
Η καταβολή των χρηματικών συνεισφορών προϋποθέτει την προσκόμιση 
λεπτομερών δικαιολογητικών εγγράφων πριν από την πληρωμή. 
Εξάλλου, οι διάφοροι οργανισμοί ελέγχου (Ελεγκτικό Συνέδριο, 
Δημοσιονομικός Έλεγχος και Διατάκτης) διενεργούν τακτικά ελέγχους 
στους οργανισμούς διαχείρισης των σχεδίων και στους δικαιούχους. 
Το Πρόγραμμα προβλέπει τη διενέργεια τακτικών λογιστικών ελέγχων. 
Πρόσφατα ολοκληρώθηκε ο πρώτος έλεγχος που αφορά τα 2 πρώτα έτη του 
Προγράμματος. 
Ένας δεύτερος λογιστικός έλεγχος έχει προγραμματιστεί για το τέλος του 
1994. 
IX. Στοιχεία ανάλυσης κόστους/αποτελεσματικότητας 
9.1 Προώθηση και ενίσχυση της ικανότητας ανταγωνιστικής προσφοράς 
των ευρωπαϊκών οπτικοακουστικών προϊόντων με τη συμβολή στη 
δημιουργία του ευρωπαϊκού οπτικοακουστικού χώρου. 
Από το 1991, αναπτύχθηκαν πέντε μεγάλοι τομείς δράσης του 
προγράμματος οι οποίοι θα ενισχυθούν μέχρι το τέλος του 1995: 
1. Ανάπτυξη της ευρωπαϊκής υποδομής διανομής, εκμετάλλευσης και 
προώθησης στον οπτικοακουστικό τομέα. 
2. Βελτίωση των συνθηκών παραγωγής, με μέτρα που προηγούνται 
και έπονται αυτής καθαυτής της παραγωγής. 
3. Παροχή κινήτρων για οικονομικές επενδύσεις στον 
οπτικοακουστικό τομέα. 
4. Κατάρτιση των επαγγελματιών στον τομέα της οικονομικής και 
εμπορικής διαχείρισης. 
5. Ανάπτυξη του οπτικοακουστικού δυναμικού στις χώρες με 
λιγότερες δυνατότητες παραγωγής ή/και με περιορισμένη 
γεωγραφική και γλωσσική έκταση. 
Οι δικαιούχοι των δράσεων αυτών είναι οι διάφοροι φορείς του 
οπτικοακουστικού τομέα : σκηνοθέτες, παραγωγοί, επενδυτές, αρμόδιοι για 
τη διανομή και την εκμετάλλευση. Προτεραιότητα παρέχεται στους 
ανεξάρτητους παραγωγούς και στις μικρομεσαίες επιχειρήσεις. 
9.2. Το πρόγραμμα MEDIA αποτελεί αναπόσπαστο μέρος της κοινοτικής 
πολιτικής στον οπτικοακουστικό τομέα που εντάσσεται στο πλαίσιο 
της στήριξης της βιομηχανίας προγραμμάτων. 
3 
Λειτουργεί σύμφωνα με την αρχή της επικουρικότητας, κατά τρόπο 
συμπληρωματικό σε σχέση με τις εθνικές πρωτοβουλίες στήριξης. 
Το πρόγραμμα εφαρμόζεται μέσω ad hoc ενώσεων επαγγελματιών που 
εγγυώνται τη χρησιμοποίηση της κοινοτικής στήριξης για την 
κάλυψη των πραγματικών και προβλεπόμενων αναγκών του 
οπτικοακουστικού τομέα. Οι ενώσεις που εξασφαλίζουν τη 
διαχείριση των σχεδίων, υπό το μόνιμο έλεγχο της Επιτροπής, 
χορηγούν στις περισσότερες περιπτώσεις επιστρεφόμενες 
προκαταβολές. 
Διαπιστώνεται μία πολλαπλασιαστική τάση ανώτερη του τέσσερα : 
πράγματι, η πραγματική στήριξη του προγράμματος MEDIA 
αντιπροσωπεύει μόνον το 24% των επενδύσεων που αφορούν τα 
διάφορα σχέδια. 
9.3. ο εξωτερικός Λογιστικός Έλεγχος που διενεργήθηκε στο τέλος των 
δύο πρώτων ετών εφαρμογής του προγράμματος (1991 - 1992) 
κατέληξε στα βασικά συμπεράσματα ως προς τη λειτουργία και τις 
προτάσεις που αναφέρονται κατωτέρω (περίληψη του Λογιστικού 
Έλεγχου είναι προσαρτημένη στην ανακοίνωση της Επιτροπής): 
- το πρόγραμμα MEDIA είναι ευρέως διαδεδομένο και χαίρει 
εξαίρετης φήμης σε όλα τα κράτη μέλη. 
Οι γενικοί στόχοι της απόφασης του Συμβουλίου, βιομηχανικό 
δυναμικό και ισορροπημένη διαφοροποίηση, έχουν τηρηθεί : 
Βιομηχανικό δυναμικό: 
'Οσον αφορά την ποσότητα, η διάρκεια εκτέλεσης του προγράμματος 
δεν ήταν αρκετή για να διαπιστωθούν ήδη σημαντικά αποτελέσματα, 
αλλά η ποιοτική προσέγγιση είναι άριστη. 
Ισορροπημένη διαφοροποίηση: 
Η επίδραση στις μικρές και μεσαίες επιχειρήσεις και στην 
οπτικοακουστική βιομηχανία, ιδίως στις μικρές χώρες, είναι 
ταυτόχρονα σημαντική και ισορροπημένη μεταξύ των διαφόρων μέσων 
μαζικής ενημέρωσης (τηλεόραση - κινηματογράφος - βίντεο). 
Η επιδιωκόμενη συγκέντρωση των προσπαθειών στη βελτίωση της 
ανταγωνιστικότητας είναι δικαιολογημένη. 
Βασικές προτάσεις τροποποίησης και βελτίωσης : 
Προϋπολογισμός και διάρκεια του Προγράμματος: 
ο προϋπολογισμός είναι ανάλογα χαμηλός σε σχέση με το σύνολο των 
χρηματοδοτικών μέσων στήριξης του οπτικοακουστικού τομέα. 
3Λ 
Πράγματι, το Πρόγραμμα αποτελεί év<i: πρόσθετο μέσο προώθησης και 
ολοκλήρωσης της ευρωπαϊκής οπτικοακουστικής βιομηχανίας. 
Το έτος 1993 είναι το πρώτο οικονομικό έτος κατά το οποίο τα σχέδια 
μπορούν να λειτουργήσουν με πλήρεις διαρθρώσεις και κατάλληλο 
σχεδιασμό των δραστηριοτήτων τους. 
Κατά συνέπεια, είναι απόλυτα αναγκαίο τα δημοσιονομικά μέσα που 
χορηγούνται στα ήδη εφαρμοζόμενα σχέδια να είναι το 1994 και 1995 
της ιδίας τάξεως με εκείνα του 1993. 
Από τα εφαρμοζόμενα σχέδια που υποβλήθηκαν στον Λογιστικό Ελεγχο, 9 
απαιτούν αύξηση του προϋπολογισμού τους (εκ των οποίων 2 με την 
επιφύλαξη τροποποιήσεων), 7 μπορούν να συνεχισθούν στο σημερινό 
επίπεδο και 2 πρέπει να υποστούν μείωση. 
Οι χορηγήσεις του προϋπολογισμού θα πρέπει να αξιολογηθούν με βάση 
3 βασικά κριτήρια (περιθώριο των παρεμβάσεων, προσδιορισμός των 
ομάδων στόχων των σχεδίων και εξακρίβωση του κατά πόσον είναι 
αναγκαίες όλες οι πραγματοποιούμενες και προβλεπόμενες 
δραστηριότητες). 
Για την αποτελεσματική διαχείριση των σχεδίων είναι απαραίτητο να 
ληφθεί απόφαση σχετικά με τον μελλοντικό προϋπολογισμό του MEDIA το 
ταχύτερο δυνατό. 
Βασικές προτάσεις τροποποίησης της οργάνωσης και των διαρθρώσεων 
Η Επιτροπή θα θέση σε εφαρμογή ένα κεντρικό σύστημα ηλεκτρονικής 
παρακολούθησης που θα καταστήσει δυνατό τον στενότερο έλεγχο της 
λειτουργίας, των δραστηριοτήτων και της επίπτωσης στην αγορά των 
σχεδίων. 
Οι συντονιστές κάθε σχεδίου θα πρέπει να εξασφαλίζουν τον έλεγχο 
και να φέρουν την ευθύνη για το σύνολο των μέσων που χρησιμοποιούν 
τα διάφορα σχέδια. Εξάλλου, θα πρέπει να δημιουργηθεί ένα 
διοικητικό σύστημα ανά στόχο. 
Χ. Διοικητικές δαπάνες 
Δεν εφαρμόζεται. 
ΤΑ ΠΟΣΑ ΤΟΥ ΠΙΝΑΚΑ ΥΠΟΛΟΓΙΖΟΝΤΑΙ ΣΕ ΕΚΑΤ. ΤΡΕΧΟΝΤΩΝ ECU - Παράρτημα 
ΚΑΤΑΝΟΜΗ 
ανά γραμμή δράσης 
91 92 ΙΣΧΥΟΝ ΠΡΟΓΡΑΜΜΑ 
93 94 95 ΣΥΝΟΛΟ 
1. Μηχανισμοί διανομής, 
εκμετάλλευσης και προώθησης 
2. Βελτίωση των συνθηκών 
παραγωγής 
3. Ποοώθηση των οικονομικών 
ε-ενδύσεων 
4. Κατάρτιση επαγγελματιών 
5. Ανάπτυξη του δυναμικού στις 
χώρες με λιγότερες δυνατότητες 
ΣΥΝΟΛΟ 13,813 19,465 20,506 20.825 23,670 98,279 
12,188 17,175 18,064 18,375 20,500 86,302 
1,623 2,000 2,413 2,450 2,450 10.936 
2,438 3,320 3.619 3,675 4,500 17,552 
2,438 3,200 3,618 3,675 4,000 16,931 
32,500 45,160 48,220 49,000 55,120 230,000 (1) 
1) Ξκ των οποίων 30 εκατ. ECU έχουν ζητηθεί για το 1995 
3 J ' 
ISSN 0254-1483 
COM(93)462 τελικό 
ΕΓΓΡΑΦΑ 
GR 15 
Ap i-Q. καταλόγου : CB-CO-93-507-GR-C 
ISBN 92-77-59606-6 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Luxembourg